สวัสดีครับ ผมถอดเล็บมาเเล้ว4วัน ปัญหาคือผ้าก๊อซติดกับเเผลตลอด ล้างเเผลทีไรดึงผ้าก๊อซออกเเล้วเลือดออกตามครับเเผลเลยไม่เเห้งซักที ผมควรใส่ผ้าก๊อซต่อหรือป่าวครับ
สวัสดีค่ะ การถอดเล็บเป็นหัตถการอย่างหนึ่งเพื่อรักษาภาวะความผิดปกติที่เล็บ ส่วนมากมักใช้กรณีหลังเกิดอุบัติเหตุที่เล็บแล้วมีการห้อเลือดมากหลังการถอดเล็บนั้น ควรแช่เท้าลงในน้ำอุ่นหรือน้ำผสมเบตาดีนฆ่าเชื้อตามที่แพทย์สั่งประมาน 15-20 นาที ใช้ยาบรรเทาอาการปวดในกรณีที่มีอาการเจ็บปวดได้ ส่วนการใช้ยาปฏิชีวนะเฉพาะที่ ร่วมกับยาปฏิชีวนะแบบรับประทานนั้น ให้ใช้ภายใต้การดูแลของแพทย์ ถ้ามีความจำเป็นต้องใช้โดยปัญหาผ้าก๊อซติดกับแผลนั้นเกิดได้กรณีแผลแห้งเกินไปค่ะ แนะนำก่อนการแกะก๊อซ ให้ใช้น้ำเกลือทางการแพทย์เทลงไปที่แผลตรงที่มีผ้าก๊อซก่อน จะช่วยให้ดึงผ้าก๊อซออกมาเพื่อทำความสะอาดแผลได้ง่ายขึ้นค่ะ และควรทำแผลตามที่แพทย์แนะนำไปตลอดจนกว่าจะถึงนัดครั้งต่อไป หากไม่แน่ใจเรื่องการทำแผล แนะนำกลับไปสอบถามแพทย์หรือพยาบาลที่ดูแลอยู่อีกครั้งค่ะ